b'\n_START_ARTICLE_\nSukutis\n_START_SECTION_\nKult\xc5\xabriniai augalai\n_START_PARAGRAPH_\nDaug suku\xc4\x8di\xc5\xb3 r\xc5\xab\xc5\xa1i\xc5\xb3 yra auginamos kaip dekoratyviniai augalai, nuo seno \xc5\xbeinomos Centrin\xc4\x97s Amerikos, Tolim\xc5\xb3j\xc5\xb3 Ryt\xc5\xb3 kult\xc5\xabrose. Yra i\xc5\xa1vesta daug j\xc5\xb3 kult\xc5\xabrini\xc5\xb3 veisli\xc5\xb3._NEWLINE_Kai kurios r\xc5\xab\xc5\xa1ys naudojamos maistui. Tarp j\xc5\xb3 \xc5\xbeinomiausias yra batatas (Ipomoea batatas), arba vadinamoji sald\xc5\xbeioji bulv\xc4\x97. _NEWLINE_Dar viena svarbi dar\xc5\xbeov\xc4\x97 yra vandeninis sukutis Ipomoea aquatica, pla\xc4\x8diai naudojamas kaip lapin\xc4\x97 Vietnamo (viet. rau mu\xe1\xbb\x91ng), Kantono (kant. \xe8\x95\xb9\xe8\x8f\x9c ong choy) ir Pietry\xc4\x8di\xc5\xb3 Azijos (mal. kangkung, khm. trawkoon, tai. \xe0\xb8\x9c\xe0\xb8\xb1\xe0\xb8\x81\xe0\xb8\x9a\xe0\xb8\xb8\xe0\xb9\x89\xe0\xb8\x87 pak boong) virtuv\xc4\x97se. Jis gali b\xc5\xabti kepamas su m\xc4\x97sa ir dar\xc5\xbeov\xc4\x97mis, valgomas \xc5\xbealias._NEWLINE_Trispalvis sukutis, be to, kad yra seniai auginama g\xc4\x97l\xc4\x97 Centrin\xc4\x97je Amerikoje, buvo naudojama actek\xc5\xb3 ritualuose kaip haliucinogeninis produktas tlitliltzin. Sukutyje, daugiausia s\xc4\x97klose, yra alkaloido, vadinamo LSA.'